«دا شونې نه ده چې د ډالرو په تزریق په مصنوعي او لنډمهاله توګه د ډالر ثبات وساتل شي، په دومداره توګه دا امکان نه لري، ځکه چې ډالر تل موجود نه وي چې تاسو باید هره اونۍ بازار ته ۳۰ یا ۴۰ میلیون ډالر داخل کړئ ترڅو اضافي افغانۍ راټولې کړئ، نو د یو متعارف او ځان بسیا اقتصاد لرلو لپاره د سوداګرو په واک کې د وارداتو لپاره د کافي پیسو شتون اساسي لاره ده۔»

ښاغلی حافظي له افغانستان سره د بهرنیو مرستو بندېدل د ډالرو پر وړاندې د افغانیو د ارزښت د بدلون له لاملونو بولي۔

د ډالرو پر وړاندې د افغانیو بیه په تېرو نږدې دوه اونیو په داسې حال کې راټیټه شوه چې امریکا د دغه هېواد د ولسمشر ډونالډ ټرمپ په ټاکنړ کې له بري وروسته یو شمېر هېوادونو د مرستو د بندېدو اعلان کړی دی۔

د ډالرو پر وړاندې د افغانیو د بیو کمېدو په دې وروستیو کې په افغانستان کې د ځینو سوداګریزو توکیو پر بیو هم د پام وړ اغېز پرې ویستی دی